als_Latn dik_Latn sag_Latn
Kujdes Bilbaon
Pas humbjes së Realit ndaj Atletico Madrid, Barcelona ka filluar të brengoset për ndeshjen e saj me Athletic Bilbao. Fitorja e afron vetëm një pikë me Realin.
Politiko
E Shtunë, 7 Shkurt 2015 | 20:28
0 Komente.
Pavarësisht humbjes turpëruese të Realit në derbi përballë Atleticos, trajneri i Barcelonës Luis Enrique, në konferencën për shtyp përpara sfidës me Athletic Bilbaon, është munduar të ruajë qetësinë duke theksuar se kampionati është shumë i gjatë.
” Jemi në javën e 22-të të kampionatit dhe gjithësej janë 38 përballje. Jam i sigurit se do të ketë rezultate pozitive dhe negative për të gjithë, prandaj nuk kemi pse dramatizojmë asgjë. Duhet të mëndojmë se njësoj si një vitë më parë ekipet e fundit në klasifikim fillojnë të luftojnë dhe janë në gjëndje t’i prishin punë të mëdhave. Ne do të përpiqemi të mos e lejojmë një gjë të tillë këtë sezon”.
Tekniku vlerësoi dhe rivalin e rradhes duke e cilësuar Bilbaon si një ekip që vendos kundërshtarët gjithmonë në presion.
” Bilbao ka një stil shumë të vecantë. Ata nuk të lejojnë të rrish i qetë me topin në këmbë as për dy sekonda ndaj duhet të jemi vigjilentë në cdo moment. Më pëlqen menyra se si luajnë futboll pasi gjithmonë i qëndrojnë besnik stilit të tyre. Kanë elementë të mirë në skuadër por pavarësisht tyre ata luajnë gjithmonë të bashkuar”.
Në vijim 44 vjecari foli dhe për problemet ligjore që ka aktualisht klubi duke theksuar se tifozët nuk duhet të shqetësohen pasi drejtuesit e Barcelonës janë mësuar t’i kapercejnë të tilla situata.
” Se cfarë ndodh brenda klubit i përket vetëm drejtuesve. Cfarë do të bëjmë? Asgjë , do veprojme sic kemi bërë gjithmonë. Do të ruajmë qetësinë dhe do kalojmë këtë situatë njësoj si në sezonin 2002-03”.
Në fund trajneri i Barcelonës deklaroi se në një shtet si Spanja është e vështirë të vesh dorën në zjarr për ceshtje ligjore. Njësoj si presidenti i klubit, Josep Maria Bartomeu dhe Enrique beson se pas gjithë problemeve te klubit fshihet dikush që kërkon të prishë imazhin e klubit katalanas.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn